Diari Oficial de la Generalitat Valenciana


Sumari del DOGV 799, del 08-04-1988 (1988/810870)

DECRET 32/1988, de 21 de març, del Consell de la Generalitat Valenciana, pel qual es desplega la disposició final tercera de la Llei 1/1988, de 29 de febrer.
-------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/03/21/32**

### Versions

 05/01/1989 - Actualitat  Text inicial: 09/04/1988 - 04/01/1989 

### Dades del document

Número de DOGV
:   799

Data del DOGV
:   08-04-1988

Secció del DOGV
:   DISPOSICIONS GENERALS

Número del document
:   1988/810870


Data del document
:   21-03-1988

Organisme emissor
:   Conselleria d'Economia i Hisenda

Tipus de document
:   Decret

Correcció d'errades

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 05.01.1998**

**Decret 32/1988, de 21 de març, del Consell de la Generalitat Valenciana, pel qual es desplega la disposició final tercera de la Llei 1/1988, de 29 de febrer**

**[(DOCV núm. 799 de 08.04.1988)](http://www.docv.gva.es/datos/1988/04/08/pdf/1988_810870.pdf) Ref. 0495/1988**

La regulació vigent dels contractes amb empreses consultores o de serveis i per a treballs específics i concrets la constitueix el Decret 1005/1974, de 4 d'abril i el Reial Decret 1465/1985, de 17 de juliol.

Les normes reguladores del tipus de contractes descrit se sotmeten a la legislació del contracte d'obres com a dret supletori, que regeix en la Generalitat Valenciana a tenor de l'article 27 de la Llei Orgànica 5/1982, d'1 de juliol, amb les regulacions que les Lleis de Pressuposts de la Generalitat Valenciana contenen.

En els termes exposats, l'article 26 de la Llei 1/1988, de 29 de febrer, de Pressuposts de la Generalitat Valenciana per 1988, autoritza que, amb càrrec als crèdits respectius per inversions i despeses de funcionament, puguen formalitzar-se, amb l'acreditació prèvia de llur ineludible necessitat i per mancar de personal suficient, contractes dels regulats pel Reial Decret 1465/1985, de 17 de juliol.

Així mateix, l'article 32 del mateix cas legal, agilitzant l'actuació administrativa, redueix considerablement les actuacions per a obres de conservació o manteniment amb import inferior a cinc-centes mil pessetes (500.000 PTA).

Per tot aixà i per tal d'adequar a les exigències actuals el tipus de contractes descrit anteriorment, en base a la disposició final tercera de la Llei 1/1988, de 29 de febrer, a proposta del Conseller d'Economia i Hisenda i amb la deliberació prèvia del Consell de la Generalitat Valenciana en la sessió del dia 21 de març de 1988,

DECRETE

**Artículo primer** ****[1]****

Els treballs d'assistència que es realitzen amb empreses consultores o de serveis o per a activitats específiques i concretes, no habituals, per import inferior a cinc-centes mil pessetes (500.000 PTA) i sempre, per als segons, que el termini d'execució ultrapasse els quatre mesos, podran adjudicar-se directament i els únics documents seran l'acreditació de l'ineludible necessitat que estableix l'article 26 de la Llei 1/1988 de 29 de febrer, factura reglamentària i certificació acreditativa conforme de realització del treball o servei, expedida per l'òrgan de contractació.

**Article segon**

Quan els treballs o serveis descrits en l'article anterior ultrapassen l'import de cinc-centes mil pessetes (500.000 PTA) se subjectaran a les formalitats que estableix la normativa que els regula.

DISPOSICIÓ FINAL

La Conselleria d'Economia i Hisenda queda facultada per a dictar les normes de desplegament d'aquesta disposició, que entrarà en vigor l'endemà de la publicació en el Diari Oficial de la Generalitat Valenciana.

València, a 21 de març de 1988

El President de la Generalitat,

JOAN LERMA I BLASCO

El Conseller d'Economia i Hisenda,

ANTONIO BIRLANGA CASANOVA

---

****[1]****Article rectificat per la **[Correcció d'errades](http://www.docv.gva.es/index.php?id=26&sig=0023/1989)** publicada en el DOCV núm. 978 de 05.01.1989. Ref. Base de Dades 0023/1989.


Còpia Permalink ELI